Finlyandiya jahonda birinchi bo‘lib chat yozishmalarida aloqa qilish uchun milliy piktogrammani ishga tushirdi, deb xabar bermoqda ThisisFINLAND. Bor yo‘g‘i uchta yangi emodzi Finlyandiya tashqi ishlar vaziriga rasmiy ravishda namoyish etildi. Jamlanma o‘zida maxsus emodzilarni to‘plagan bo‘lib, ular foydalanuvchiga mamlakat haqda ma’lum bir tasavvur uyg‘otadi. Birinchi piktogramma “Sauna” deb nomlangan bo‘lib, unda qo‘llarida chelak ushlab olgan yalang‘och ayol va erkak tasvirlangan. Ikkinchi piktogramma “Sinmaydigan” deb atalgan bo‘lib, unda Nokia 3310 telefon apparati tasvirini ko‘rish mumkin. Va nihoyat uchinchi — “Metallist” deb nomlangan piktogrammada esa musiqaning “metall” yo‘nalishi fanati tasvirlangan. Manbaning qo‘shimcha qilishicha, mazkur tekin emodzilardan 2015 yilning 1 dekabridan boshlab foydalanish mumkin.